cyanic-selkie/wikianc huggingface dataset:
பல்லக்காபாளையம் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வேட்டரம்பட்டி விலங்கடீஸ்வரர் கோயில்
வேட்டரம்பட்டி விலங்கடீஸ்வரர் கோயில் தமிழ்நாட்டில் திருநெல்வேலி மாவட்டம், வேட்டரம்பட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. பங்குனி மாதம் உத்திரத் திருவிழா முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
விழுப்புரம் வட்டம்
விழுப்புரம் வட்டம், தமிழ்நாட்டின் விழுப்புரம் மாவட்டத்தில் உள்ள 13  வட்டங்களில் ஒன்றாகும். இந்த வட்டத்தின் தலைமையகமாக விழுப்புரம் நகரம் உள்ளது. இந்த வட்டத்தின் கீழ் 123 வருவாய் கிராமங்கள் உள்ளன. இவ்வட்டத்தில கோலியனூர் ஊராட்சி ஒன்றியம் உள்ளது.
இவ்வட்டத்தில் வளவனூர் பேரூராட்சி உள்ளது.
மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின்   மக்கள்தொகை 697,569 ஆகும். அதில் 349,406  ஆண்களும், 348,163 பெண்களும் உள்ளனர். 163,568 குடும்பங்கள் கொண்ட இவ்வட்ட மக்கள்தொகையில் 79.1%  கிராமப்புறங்களில் வாழ்கின்றனர். இவ்வட்டத்தின் எழுத்தறிவு 77.33% மற்றும்பாலின விகிதம் 1,000 ஆண்களுக்கு, 996 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 79030 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 949  பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 189,653 மற்றும் 5,197 ஆகவுள்ளனர். மக்கள்தொகையில் இந்துக்கள் 92.57%, இசுலாமியர்கள் 3.51%, கிறித்தவர்கள் 3.72% ,  சமணர்கள் 0..07% மற்றும் பிறர் 0.02% ஆகவுள்ளனர்.
மேற்கோள்கள்
பகுப்பு:விழுப்புரம் மாவட்ட வட்டங்கள்
டிரைக்கோ கிரம்மா முட்டை ஒட்டுண்ணி
thumb|டிரைக்கோகிரம்மா ஒட்டுண்ணி டிரைக்கோகிரம்மா முட்டை ஒட்டுண்ணி (Trichogramma ) வேளாண்மையில் பூச்சிகளைக் கட்டுப்படுத்த பயன்படும் நன்மைதரும் ஒட்டுண்ணி ஆகும். எளிய மற்றும் நஞ்சு இல்லாத இயற்கை வழியில் கேடுதரும் பூச்சிகளைக் கட்டுப்படுதுகிறது. செலவு குறைவான பூச்சிகொல்லி முறையாகவும் கால நிர்ணயம் இல்லாமல் தொடர்ந்து செயல்பட்டுக் கொண்டிருக்கும்.
மேற்கோள்கள்
பகுப்பு:ஒட்டுண்ணிகள்
அன்னக்கொடி விழாக்கூத்து
என்பது, சிவனடியாரான சிறுத்தொண்டரின் கதையைப் பக்தி உணர்வுடன் நிகழ்த்தும் கூத்து வடிவிலான கலை அன்னக்கொடி விழாக் கூத்தாகும். அன்னம் என்றால் உணவு என்று பொருள். எனவே, இவ்விழாவினை உணவு படையல் விழா என்றும் கொள்ளலாம். சிறுத்தொண்டர் முக்தியடைந்த நாளான சித்திரைத் திங்கள் பரணி நட்சத்திர நாள், இதற்குரிய நாளாகக் கருதப்படுகிறது. இவ்விழா பெரும்பாலும் ஆற்றங்கரை, ஏரி, குளம், பொது நீர்நிலை போன்ற இடங்களிலிருந்தே தொடங்கும். இவ்விழாவினில் பங்கேற்பதன் மூலம் மகப்பேறு கிட்டும், கெட்ட ஆவியோ, நோயோ அண்டாது என்ற நம்பிக்கை இன்றளவும் மக்களின் மனதில் உள்ளது.
மேற்கோள்கள்
பகுப்பு:தமிழர் நாட்டுப்புறவியல் பகுப்பு:தமிழர் ஆடற்கலைகள் பகுப்பு:கூத்து
ஆசிய சிவப்பு கண் சின்னான்
ஆசிய சிவப்பு கண் சின்னான் (பைக்னோனோடசு புரூனியசு) என்பது குருவி வகைப் பறவைகளில் கொண்டைக்குருவி குடும்பத்தைச் சேர்ந்தது. இது மலாய் தீபகற்பம், சுமத்ரா மற்றும் போர்னியோவில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும்.
வகைப்பாட்டியல்
ஆசிய சிவப்பு-கண் சின்னானின் மாற்றுப் பெயர்களாகப் பழுப்பு சின்னான் (பொதுவான சின்னானுக்கும் இப்பெயர் பயன்படுத்தப்படுகிறது), சிவப்பு கண் பழுப்பு சின்னான் மற்றும் சிவப்பு கண் சின்னான் (ஆப்பிரிக்க சிவப்பு கண் சின்னானுக்கும் பயன்படுத்தப்படுகிறது) ஆகியவை அடங்கும்.
வெளி இணைப்புகள்
பகுப்பு:குருவிகள்
சம்பா தாசு
கல்வி
போசு நிறுவனத்தின் பேராசிரியர் எஸ். கே. சென் மேற்பார்வையில் முனைவர் பட்டத்தினை சம்பா தாஸ் 1981இல் பெற்றார். தாசு அழுத்தத்தை எதிர்த்துப் போராடும் நோக்கில், பூச்சிகள் மற்றும் நோய்க்கிருமிகளுக்கு எதிரான தாவர பாதுகாப்பு வழிமுறைகள் குறித்து தேசிய மற்றும் சர்வதேச ஆராய்ச்சியாளர்களுடன் இணைந்து பணியாற்றினார். இவர் சுவிட்சர்லாந்தில் உள்ள ஃப்ரீட்ரிக் மிஷெர் நிறுவனத்தில் முனைவர் பட்ட பின் ஆய்வுகளை மேற்கொண்டார். இங்கு இவர் அரிசி, கடுகு மற்றும் தக்காளி உள்ளிட்ட தாவர மாற்றத்தில் ஆர்வம் காட்டினார்.
தொழில்
தாசு போசு நிறுவனத்தின ஆசிரிய உறுப்பினராகப் பணியில் சேர்ந்தார்.
இந்தியாவின் முக்கிய சைவ புரதத்தின் முக்கிய ஆதாரமான கொண்டைக்கடலை மற்றும் வெண்டைக்காய் ஆகியவற்றில் தாவர மாற்றத்திற்கான தனது ஆராய்ச்சியை விரிவுபடுத்தினார். தாவர மரபணுவின் அமைப்பை மாற்றியமைத்து அவற்றின் தரத்தையும் உற்பத்தியின் அளவையும் மேம்படுத்த வழிகளைத் தேடத் தொடங்கினார். தனது ஆராய்ச்சியின் ஆரம்பக்கட்ட வெற்றியினைத் தொடர்ந்து T3 மற்றும் T4 நிலை தாவரங்களில் இந்த ஆய்வினை விரிவுபடுத்தினார்.
இவரது ஆய்வு தாவர மூலங்களிலிருந்து பூச்சிக்கொல்லி, புரதங்களின் செயல்பாட்டைத் தனிமைப்படுத்துதல், குணாதிசயம் மற்றும் கண்காணிப்பு ஆகியவை அடங்கும். பயிர் செடிகளில் வேளாண் ரீதியாக முக்கியமான மரபணுக்களின் வெளிப்பாட்டை இவர் ஆய்வு செய்தார்.
மேனோசு சேர்க்கை ஒருவித்திலை தாவர லெக்டின்கள் மற்றும் பல்வேறு பிடி நச்சு மரபணுக்களின் வெளிப்பாடு மூலம் ஆண்டிபயாடிக் எதிர்ப்பு தேர்வு குறிப்பானைப் பயன்படுத்தி பூச்சி எதிர்ப்பு மரபணு மாற்ற அரிசி, கொண்டைக்கடலை மற்றும் கடுகு செடிகளின் வளர்ச்சியில் பணியாற்றியுள்ளார். இலக்கு அடையாளம் காணப்பட்ட பூச்சிகளிலிருந்து ஏற்பு புரதங்கள் மற்றும் பூச்சிக்கொல்லி லெக்டின்கள் மற்றும் வெவ்வேறு பிடி புரதங்களுக்கு இடையிலான மூலக்கூறு தொடர்புகளை இவர் ஆய்வு செய்தார்.
பல்வேறு பூஞ்சை மற்றும் பாக்டீரியா நோய்க்கிருமிகளால் தாவரங்கள் தாக்கப்படும் போது தாவர பாதுகாப்பு மறுமொழியின் பொறிமுறையைப் புரிந்துகொள்வதில் தாசு பணியாற்றியுள்ளார். வித்தியாசமாக வெளிப்படுத்தப்பட்ட பாதுகாப்பு வினை தொடர்பான மரபணுக்களைத் தனிமைப்படுத்தி குணாதிசயங்களைக் காணல், பசாரியம் ஆக்ஸிஸ்போரம், எப் சிற். சிகெரியசு மற்றும் சாந்தோமோனசு ஒரைசே பிவி ஒரைசே ஆகிய நோய் தாக்கத்தினால் ஆரம்ப கட்டத்தில் தோன்றும் புரதங்களை அரிசி மற்றும் கொண்டைக்கடலை செடிகளில் கண்டறிந்தல் ஆய்வுகளை மேற்கொண்டார்.
மேற்கோள்கள்
பகுப்பு:வாழும் நபர்கள் பகுப்பு:வங்காளப் பெண் அறிவியலாளர்கள்
2010 ஆர்எஃப்12
2010 ஆர்எஃப்12 (2010 RF12) என்பது ஒரு சிறுகோள் (asteroid) ஆகும். இது 2010, செப்டம்பர் 8 ஆம் நாள் 2112 ஜிஎம்டி மணிக்கு பூமிக்கும் சந்திரனுக்கும் இடையில் கடந்து சென்றது. இது பூமிக்குக் கிட்டவாக அண்டார்க்டிக்காவின் மேல் 49,088 மைல்கள் உயரத்தில் பூமியைக் கடந்தது.
இதன் விட்டம் 20 அடிக்கும் 46 அடிக்கும் இடையில் இருந்ததாக நாசா மதிப்பிட்டுள்ளது.
இச்சிறுகோள் 2010 செப்டம்பர் 5 ஆம் நாள் அரிசோனாவின் டூசோன் நகரில் நிறுவப்பட்டுள்ள கட்டலீனா விண்வெளி ஆய்வு மையத்தினால் கண்டுபிடிக்கப்பட்டது. இதனுடன் 2010 ஆர்எக்சு30 என்ற சிறுகோளும் கடந்துள்ளது அவதானிக்கப்பட்டுள்ளது.
மேற்கோள்கள்
பகுப்பு:சிறுகோள்கள் பகுப்பு:2010 இல் அறிவியல்
கடிகாரக் கோணக் கணக்குகள்
கடிகாரக் கோணக் கணக்குகள் (Clock angle problems) ஒரு கடிகாரத்தின் முட்களுக்கிடைப்பட்ட கோணங்களின் அளவுகளைக் காணும் வழிமுறையைத் தருகின்றன.
முட்களின் கோணம் காணல்
கடிகாரக் கோணக் கணக்குகளில் கோணம், நேரம் என்ற இரு வெவ்வேறு அளவுகள் தொடர்புபடுத்தப்படுகின்றன. கோணமானது, கடிகாரத்தில் குறிக்கப்பட்டுள்ள 12 என்ற எண்ணிலிருந்து கடிகார திசையில், பாகையில் அளக்கப்படுகிறது. நேரமானது, வழக்கமான 12-மணிக் கடிகார அமைப்பை அடிப்படையாகக் கொண்டு கணக்கிடப்படுகிறது.
இதில் கோணத்தின் மாறுவீதம் பாகை/நிமிடம் அலகில் அளக்கப்படுகிறது. ஒரு வழக்கமான 12-மணிக் கடிகாரத்தின் மணிகாட்டும் முள்ளானது 12 மணிநேரத்தில் (720 நிமிடங்கள்) 360° கோணவளவு நகர்கிறது. அதாவது நிமிடத்திற்கு 0.5°. இதேபோல நிமிடமுள்ளானது 60 நிமிடங்களில் 360° கோணவளவு நகர்கிறது. அதாவது நிமிடத்திற்கு 6°.
மணிமுள்ளின் கோணம் காணும் சமன்பாடு
இதில்:
நிமிட முள்ளின் கோணம் காணும் சமன்பாடு
இதில்:
எடுத்துக்காட்டு
கடிகாரம் காட்டும் நேரம் 5:24 எனில்,
கோண முள்ளின் கோணம் (பாகையில்):
நிமிட முள்ளின் கோணம் (பாகையில்):
முட்களுக்கிடைப்பட்ட கோணம் காணும் சமன்பாடு
இரு முட்களுக்கிடைப்பட்ட கோணத்தைப் பின்வரும் வாய்ப்பாட்டின் மூலம் காணலாம்:
இவ்வாய்ப்பாட்டில்,
எடுத்துக்காட்டு
கடிகாரம் காட்டும் நேரம் 2:20 எனில் இரு முட்களுக்கு இடைப்பட்ட கோணம்:
இரு முட்களும் ஒன்றின்மேல் ஒன்றாக வருதல்
இரு முட்களின் கோணங்களும் சமமாக இருக்கும்போது இரண்டும் ஒன்றின்மேல் மற்றொன்று மேற்கவியும்.
இன் மதிப்புகள் 0–11 வீச்சிலமையும் முழு எண்கள். எனவே வரைப் பதிலிடக் கிடைக்கும் நேரங்கள்:
ஆக்டேன்
ஆக்டேனுக்குப் பதினெட்டு ஓரிடத்தான் வடிவங்கள் உள்ளன. அவை பின்வருமாறு:
கடிகாரக் கோணக் கணக்குகள்
வெளியிணைப்புகள்
பகுப்பு:கடிகாரங்கள் பகுப்பு:கோணங்கள் பகுப்பு:அடிப்படைக் கணிதம்
ஆக்டேன்
வெளி இணைப்புக்கள்
பகுப்பு:வேதிப் பொருட்கள் பகுப்பு:ஆல்கேன்கள் பகுப்பு:நீரகக்கரிமங்கள்
மாரியம்மன் (திரைப்படம்)
மாரியம்மன் 1948 ஆம் ஆண்டு வெளிவந்த தமிழ்த் திரைப்படமாகும். எல். எஸ். ராமச்சந்திரன் இயக்கத்தில் வெளிவந்த இத்திரைப்படத்தில் டி. எஸ். பாலையா, எஸ். டி. சுப்பையா மற்றும் பலரும் நடித்துள்ளனர்.
மேற்கோள்கள்
பகுப்பு:1948 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:டி. எஸ். பாலையா நடித்த திரைப்படங்கள்
நெமிலிசேரி
நெமிலிசேரி (Nemilicheri) என்பது இந்தியா தீபகற்பத்தில் தமிழ்நாடு மாநிலத்தின் திருவள்ளூர் மாவட்டத்தில் திருநின்றவூர் பகுதிக்கு அருகிலுள்ள ஒரு புறநகர்ப் பகுதியாகும்.
கடல் மட்டத்திலிருந்து சுமார் 76 மீட்டர் உயரத்தில் அமைந்துள்ள நெமிலிசேரி பகுதியின் புவியியல் ஆள்கூறுகள், 13.1184°N, 80.0494°W ஆகும். திருநின்றவூர், பட்டாபிராம், ஆவடி, வேப்பம்பட்டு மற்றும் பூந்தமல்லி ஆகியவை நெமிலிசேரி பகுதிக்கு அருகிலுள்ள சில முக்கியமான புறநகர்ப் பகுதிகளாகும்.
இரண்டாம் கட்ட வெளிவட்ட சாலை (வண்டலூர் - மீஞ்சூர் இடையே), நெமிலிசேரி வழியாகச் செல்கிறது.
சென்னையிலிருந்து அரக்கோணம் மார்க்கம் செல்லும் புறநகர் இருப்புப் பாதையில், நெமிலிசேரி தொடருந்து நிலையம் அமைந்து, நெமிலிசேரி மற்றும் அதனைச் சுற்றியுள்ள ஊர்களுக்கு பலனளிக்கிறது.
நெமிலிசேரி பகுதியானது, ஆவடி (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் எஸ். எம். நாசர் ஆவார். மேலும் இப்பகுதி, திருவள்ளூர் மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக கே. ஜெயக்குமார், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
வெளி இணைப்புகள்
பகுப்பு:திருவள்ளூர் மாவட்டத்திலுள்ள கிராமங்கள்
சோமசுந்தரம் நடேசன்
சோமசுந்தரம் நடேசன் (Somasundaram Nadesan, 11 பெப்ரவரி 1904 - டிசம்பர் 21, 1986) என்பவர் இலங்கையில் பிரபலமான ஒரு வழக்கறிஞரும், மேலவை உறுப்பினரும் (செனட்டர்) ஆவார். 1947 ஆம் ஆண்டில் உருவாக்கப்பட்ட செனட் சபை உறுப்பினராக நியமிக்கப்பட்ட நடேசன், 1972 ஆம் ஆண்டில் செனட் சபை கலைக்கப்படும் வரையில் உறுப்பினராக இருந்த ஒரே ஒரு மேலவை உறுப்பினர் என்ற சிறப்பைப் பெற்றார்.
வாழ்க்கைக் குறிப்பு
யாழ்ப்பாண மாவட்டம், ஆனைக்கோட்டையில் பிறந்த நடேசன்  தனது ஆரம்பக் கல்வியை மானிப்பாய் இந்துக் கல்லூரியிலும், பின்னர் புலமைப்பரிசில் பெற்று கொழும்பு றோயல் கல்லூரியிலும் கல்வி கற்றார். பள்ளிப்படிப்பை முடித்த பின்னர் இலங்கைப் பல்கலைக்கழகக் கல்லூரி சட்டம் பயின்று 1932 ஆம் ஆண்டில் வழக்கறிஞர் ஆனார்.
1954 ஆம் ஆண்டில் இராணி வழக்கறிஞராக நியமிக்கப்பட்ட வயதில் குறைந்த இலங்கையர் என்ற பெருமையையும் பெற்றார். 55 ஆண்டுகள் இவர் வழக்கறிஞராகப் பணியாற்றினார். 1969 ஆம் ஆண்டில் வழக்கறிஞர்கள் கழகத்தின் தலைவராகத் தேர்ந்தெடுக்கப்பட்டார். இவர் இலங்கை குடிமுறை உரிமைகள் இயக்கத்தின் ஆரம்பகால உறுப்பினர் ஆவார்.
வெளி இணைப்புகள்
பகுப்பு:1904 பிறப்புகள் பகுப்பு:1986 இறப்புகள் பகுப்பு:இலங்கை செனட் சபை உறுப்பினர்கள் பகுப்பு:இலங்கைத் தமிழ் வழக்கறிஞர்கள் பகுப்பு:இலங்கைத் தமிழ் அரசியல்வாதிகள் பகுப்பு:கொழும்பு றோயல் கல்லூரி பழைய மாணவர்கள் பகுப்பு:யாழ்ப்பாணத்து நபர்கள் பகுப்பு:இலங்கையின் வட மாகாண நபர்கள்
கோலா பென்யூ மாவட்டம்
கோலா பென்யூ மாவட்டம்; (மலாய்: Daerah Kuala Penyu; ஆங்கிலம்: Kuala Penyu District) என்பது மலேசியா, சபா மாநிலம், உட்பகுதி பிரிவில் உள்ள ஒரு நிர்வாக மாவட்டம் ஆகும். கோலா பென்யூ (Kuala Penyu Town) நகரம், கோலா பென்யூ மாவட்டத்தின் தலைநகரம் ஆகும். இந்த மாவட்டத்தில் டூசுன் பழங்குடியினர் மிகுதியாக வாழ்கின்றனர்.
கோலா பென்யூ அதன் கடற்கரைகளுக்குப் பிரபலமானது. குறிப்பாக தெம்புரோங் கடற்கரை (Tempurung Beach); சாவாங்கான் கடற்கரை (Sawangan Beach); சுங்கை லபுவான் நீர் முகப்பு (Sungai Labuan Waterfront) போன்ற கடற்கரைகளைக் குறிப்பிட்டுச் சொல்லலாம். கோலா பென்யூ நகரின் மையத்தில் ஓடும் சுங்கை லபுவான் (Sungai Labuan) நதியின் பெயரில் இருந்து சுங்கை லபுவான் நீர் முகப்பிற்குப் பெயர் எடுக்கப்பட்டது.
பொது
சபா, உட்பகுதி பிரிவில் உள்ள மாவட்டங்கள்:
வரலாறு
1960-களின் முற்பகுதியில், இந்தப் பகுதி "சித்தோம்போக்" (Sitompok) என்று பிரபலமாக அறியப்பட்டது. ஆமை வடிவத்திலான கற்கள் அதிகமாக இருந்ததை அந்தப் பெயர் குறிக்கின்றது. 1975-ஆம் ஆண்டில் கோலா பென்யூ முழு மாவட்டமாக அறிவிக்கப்பட்டது; மற்றும் நிர்வாக வணிக மையத்திற்கான மைய புள்ளியாகவும் நிறுவப்பட்டது.
மக்கள் தொகையியல்
2010-ஆம் ஆண்டு மக்கள்தொகை கணக்கெடுப்பின்படி கோலா பென்யூ மாவட்டத்தின் மக்கள்தொகை 18,958. இவர்களில் முக்கியமானவர்கள் கடசான் (Kadazan People) அல்லது டூசுன் தாதானா (Dusun Tatana People) இனக் குழுவினர்கள் ஆகும். இவர்களே மிகப்பெரிய இனக்குழுக்களாகவும் உள்ளனர்.
அத்துடன் அருகில் உள்ள தெற்கு பிலிப்பீன்சு பகுதியின் சுலு தீவுக்கூட்டம் (Sulu Archipelago); மற்றும் மிண்டனாவோ (Mindanao) பகுதியில் இருந்தும், கணிசமான எண்ணிக்கையில் சட்டவிரோதமாக குடியேறியவர்களும் உள்ளனர்.
புற இணைப்புகள்
பகுப்பு:மலேசியாவின் மாவட்டங்கள் பகுப்பு:சபா மாநிலத்தின் மாவட்டங்கள்‎
சக்ரசிலா வனவிலங்கு சரணாலயம்
வரலாறு
சக்ரசிலா மலை முதன்முதலில் 1966ஆம் ஆண்டில் பாதுகாப்பு வனப்பகுதியாக அறிவிக்கப்பட்டது. பின்னர் 1994ஆம் ஆண்டு ஜூலை மாதம் 14ஆம் நாளன்று அசாம் மாநில அரசாங்கத்தால் சரணாலயமாக அங்கீகரிக்கப்பட்டது. இப்பகுதி இச்சிறப்பு பெற இப்பகுதியினைச் சார்ந்த சுற்றுச்சூழல் ஆர்வலர் குழு, நேச்சர்ஸ் பெக்கன் முக்கிய பங்கு வகித்தது.
அமைவிடம்
வலது|thumb|250x250px|நேச்சரின் பெக்கனால் தங்க லாங்கூருக்கான பாதுகாப்பு முன்னெடுப்பு இந்த சரணாலயம் 45.568 (4556.8 ஹெக்டேர்) சதுர கிலோ மீட்டர் பரப்பளவில் அமைந்துள்ளது. இது கோக்ராஜர் நகரத்திலிருந்து 6 கி.மீ. தொலைவிலும், துப்ரி நகரத்திலிருந்து 68 கி.மீ. தொலைவிலும், குவகாத்தி லோக்பிரியா கோபிநாத் போர்டோலோய் சர்வதேச விமான நிலையத்திலிருந்து 219 கி.மீ. தொலைவிலும் அமைந்துள்ளது. இந்த சரணாலயம் முக்கியமாக வடக்கு-தெற்கு நோக்கிய மலைகளுடன் இருபுறமும் இரண்டு ஏரிகள் (தீர் பீல் மற்றும் டிப்லாய் பீல்) சூழ அமைந்துள்ளது. இவை இச்சரணாலயத்துடன் ஒருங்கிணைந்த பரப்பாக அமைந்துள்ளது. மலையின் கீழ்ப்பகுதிகள் சால் காப்பிஸ் மீளுருவாக்கம், இடை மற்றும் மேல் பகுதிகளில் இலையுதிர் காடுகள் நிறைந்து காணப்படுகின்றன. இந்த சரணாலயத்தில் கோக்ராஜர், சோரைகோலாவில் சுற்றுலா விடுதி வசதிகள் உள்ளன. மேலும் பறவைகள் கண்காணிப்பு, மலையேற்றம், வனவிலங்கு மற்றும் இயற்கையினைப் புகைப்படம் எடுப்பதற்கான வசதிகளும் உள்ளன. <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (July 2018)">மேற்கோள் தேவை  ]
சரணாலயத்தில் விலங்குகள்
இந்த சரணாலயத்தில் பல்வேறு வகையான பாலூட்டிகள், பறவைகள், மற்றும் பாம்புகள், பல்லிகள் மற்றும் ஆமைகள் உட்பட இருபத்தி மூன்று வகையான ஊர்வன, நாற்பதுக்கும் மேற்பட்ட பட்டாம்பூச்சிகள் காணப்படுகின்றன. இந்த சரணாலயத்தில் காணப்படும் பாலூட்டிகளாக இந்திய குறுகிய வால் மோல், இந்திய பறக்கும் நரி எனப்படும் பழந்திண்ணி வெளவால், குறுகிய மூக்கு பழ வெளவால், இந்தியப் வாம்பயர் வெளவால், இந்திய மழுங்கு மூக்கு வெளவால், செம்முகக் குரங்கு, சீன எறும்புத்தின்னி, பொன்னிறக் குள்ளநரி மற்றும் வங்காள நரி .இருவாட்சியும் இங்கே காணப்படுகின்றன. இச்சரணாலயம் பல்வேறு ஆபத்தான விலங்குகளுக்கான புகலிடமாக உள்ளது.
பறவைகள்
சக்ராசிலா வனவிலங்கு சரணாலயத்தில் மொத்தம் 119 வகையான பறவைகள் பதிவு செய்யப்பட்டுள்ளன. இதில் உலகளவில் அச்சுறுத்தப்பட்ட மூன்று இனங்கள் அடங்கும். இங்கே பதிவுசெய்யப்பட்ட சில இனங்கள் கருப்பு பிராங்கோலின் (ஃபிராங்கோலினஸ் பிராங்கோலினஸ் ), புதர்க்காடை (பெர்டிகுலா ஆசியட்டிகா), குறைவான விசில் வாத்து, செங்குருகு, இந்தியக் குளத்துக் கொக்கு, உண்ணிக் கொக்கு, ஊதா ஹெரான், செந்தலை வல்லூறு, சிவப்பு தலை கழுகு, புள்ளி கழுகு, மற்றும் தாமிர இறக்கை இலைக்கோழி. thumb|கருப்பு பிராங்கோலின் thumb|சிறிய சீழ்க்கைச்சிரவி thumb|[[செந்தலை வல்லூறு,|செந்தலை வல்லூறு]]
மேற்கோள்கள்
பகுப்பு:வனவிலங்குகள் காப்பகங்கள் பகுப்பு:அசாமிலுள்ள காட்டுயிர்க் காப்பகங்கள்
கால்சா
கால்சா (Khalsa, ਖ਼ਾਲਸਾ) அனைத்து அனுமதிக்கப்பட்ட சீக்கியர்களின் தொகுப்பு அமைப்பாகும்; இதன் பிரதிநிதியாக ஐந்து அன்புக்குரியவை  உள்ளன. இதனை குரு பாந்த் (குருவின் பாதை) எனவும் இறுதியான காலத்திற்குமான குரு/சீக்கியர்களின் தலைவர் எனவும் கூறலாம். கால்சா என்ற சொல்லிற்கு "இறைமை/கட்டற்ற" எனப் பொருள்படும். மற்றொரு மொழிபெயர்ப்பாக "தூய்மை/உண்மையான" எனலாம். மார்ச் 30, 1699இல் பத்தாவது சீக்கிய குரு குரு கோவிந்த் சிங் துவக்கினார். அது முதல் காலத்திற்குமான சீக்கியத் தலைமையாக கால்சா அமைந்தது; "குரு பாந்த்" என பட்டம் வழங்கப்பட்டு ஆன்மீகத் தலைமை குரு கிரந்த் சாகிப்பிற்கு மாற்றப்பட்டது. கால்சா சீக்கிய சமூகத்தின் அனைத்து செயலாக்க, படைத்துறை மற்றும் குடியதிகாரத்திற்கு பொறுப்பானது. கால்சா சீக்கியர்களின் நாடு எனவும் கூறப்படுகின்றது.
வெளி இணைப்புகள்
பகுப்பு:சீக்கியம்
மரிகாட், செயின்ட் மார்ட்டின்
மரிகாட் (Marigot) என்பது கரிபியன் அல்லது மேற்கிந்தியத் தீவுகளில் உள்ள செயிண்ட் மார்டின் தீவின் பிரெஞ்சுப் பகுதியில் இருக்கும் முக்கிய நகரம் மற்றும் தலைநகரம் ஆகும்.
மக்கள் தொகை
2006 ஆம் ஆண்டின் கணக்கெடுப்பின்படி இத்தீவில் 5700 நபர்கள் குடியிருந்தனர்.
புவியியல்
மரிகாட் தீவு, செயிண்ட் மார்ட்டின் தீவின் மேற்கு கடற்கரையில் அமைந்துள்ளது. மரிகாட் விரிகுடா மற்றும் தீவின் கிழக்கிலுள்ள உட்புற மலைகள் வழியாக மேற்கு கடற்கரையில் இருந்து மரிகாட் தீவு பரவியுள்ளது. தென் மேற்குப் பகுதியில் இத்தீவு சிம்ப்சன் விரிகுடாவால் சூழப்பட்டுள்ளது.
காலநிலை
குறிப்பாக இப்பகுதியில் உலர் காலநிலை நிலவுகிறது. கோப்பென் காலநிலை வகைப்பாட்டின்படி மரிகாட் வெப்பமண்டலப் புல்வெளி காலநிலையை கொண்டிருக்கிறது. காலநிலை வரைபடங்களில் இவ்வகை காலநிலையை சுருக்கமாக "Aw" எனக் குறிப்பிடுவர்.
போக்குவரத்து
இந்நகரில் இளவரசி யூலியானா அனைத்துலக விமான நிலையம் மற்றும் எல் எசுபெரன்சு விமான நிலையம் போன்ற விமான சேவையும் அங்கியுலா தீவின் புளோயிங் பாயிண்ட் கிராமத்திற்கு ஒரு படகுத்துறை சேவையும் இருக்கிறது.
வரலாறு
முதலில் சதுப்பு நிலத்தில் இருந்த ஒரு மீன்பிடி கிராமத்திற்காகப் பெயரிடப்பட்டது. அரசர் பதினாறாம் இலூயி ஆட்சிக் காலத்தில் மரிகாட் தலைநகரமாக மாற்றப்பட்டது. இவ்வரசரே மரிகாட் விரிகுடாவிற்கு அருகிலுள்ள மலையில் செயிண்ட் இலூயிசு கோட்டையைக் கட்டினார். இன்று, அந்த கட்டிடம் மரிகாட்டின் மிக முக்கியமான கட்டிடமாகத் திகழ்கிறது.
கரிபியன் நகரங்களில், குறிப்பாக இஞ்சிரொட்டி மாதிரி வீடுகள் மற்றும் நடைபாதை உணவகங்களுக்கு மரிகாட் புகழ்பெற்ற நகரமாக விளங்குகிறது. ஒவ்வொரு புதன் மற்றும் சனிக்கிழமை காலைகளில் இங்கு சந்தை கூடுகிறது. 1998 ஆம் ஆண்டு சிபிடூ 2 திரைப்படத்தின் இறுதிக்கட்ட காட்சிகள் இங்கு படமாக்கப்பட்டன.
புற இணைப்புகள்
பகுப்பு:செயிண்ட் மார்ட்டின் பகுப்பு:கரிபியன் தலைநகரங்கள்
கல்லம்பட்டி ஊராட்சி
கல்லம்பட்டி ஊராட்சி (Kallampatti Gram Panchayat), தமிழ்நாட்டின் சிவகங்கை மாவட்டத்தில் உள்ள சிங்கம்புனரி வட்டாரத்தில் அமைந்துள்ளது. இந்த ஊராட்சி, திருப்பத்தூர் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1525 ஆகும். இவர்களில் பெண்கள் 789 பேரும் ஆண்கள் 736 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அடிலெயிட் ஸ்ரைக்கர்ஸ்
அடிலெயிட் ஸ்டிரைக்கர்ஸ் (Adelaide Strikers) என்பது ஆத்திரேலியா துடுப்பாட்ட வாரியம்  உருவாக்கிய  பிக் பேஷ் லீக் எனப்படும் இருபது20 துடுப்பாட்டப் போட்டித் தொடரில் அடிலெயிட்  நகரைப் பிரதிநிதித்துவப்படுத்தும் தொழில்முறை அணியாகும். இந்த அணியின் சொந்த அரங்கம் அடிலெயிட் நீள்வட்ட அரங்கம் ஆகும். இவ்வணியின் ஆடையிலுள்ள பிரதான நிறம் நீலம் ஆகும். இவ்வணி பிபிஎல் பட்டத்தை ஒருமுறை (2017–18 பதிப்பு) வென்றுள்ளது.
கீரோன் பொல்லார்ட், பீட்டர் சிடில், கிறிஸ் ஜோர்டன், ரஷீத் கான், டிராவிஸ் ஹெட், மகேல ஜயவர்தன, ஆதில் ரஷீத், அலெக்ஸ் கேரி  போன்ற பல உலகத்தர வீரர்கள் இவ்வணிக்காக விளையாடியுள்ளார்கள் (அ) விளையாடுகிறார்கள்.
மேற்கோள்கள்
பகுப்பு:துடுப்பாட்ட அணிகள் பகுப்பு:இருபது20 துடுப்பாட்ட அணிகள் பகுப்பு:பிக் பேஷ் லீக் அணிகள் பகுப்பு:பிக் பேஷ் லீக்
ஜானி கேஷ்
thumb|Johnny Cash (1969) ஜான் ஆர். " ஜானி " கேஷ் (John R. "Johnny" Cash (born J. R. Cash பிப்ரவரி 26, 1932   - செப்டம்பர் 12, 2003) ஓர் அமெரிக்கப் பாடகர், பாடலாசிரியர், இசைக்கலைஞர், நடிகர் மற்றும் எழுத்தாளர் ஆவார். அனைத்துக் காலத்திற்குமான அதிக விற்பனையான இசைக் கலைஞர்கலுள் ஒருவரான  இவரின் பதிவுகள் 90 மில்லியனுக்கும் அதிகமாக விற்பனை ஆகியுள்ளது.  ராக் அண்ட் ரோல், ராகபில்லி, ப்ளூஸ், நாட்டார் பாடல்கள் மற்றும் நற்செய்தியைத் தழுவியதாக இவரின் பாடல்கள் அமைந்திருந்தன.
ஏழை பருத்தி விவசாயி தம்பதியினருக்கு மகனாக ஆர்கன்சாஸில் பிறந்த இவர், அமெரிக்க விமானப்படையில் நான்கு ஆண்டுகள் பணிபுரிந்தார். டென்னசி, மெம்பிஸில் உள்ள முக்கிய நாட்டாற் இசை நிகழ்ச்சியில் கலந்துகொண்டதன் மூலம் பரவலாக அறியப்பட்டார். இவரது ஆழ்ந்த, அமைதியான பாஸ்-பாரிடோன் குரலுக்காக இவர் அறியப்பட்டார். இவர் தெ மேன் இன் பிளாக் எனும் புனைபெயர் கொண்டு அழைக்கப்பட்டார். மேலும் இவர் பொதுவாக தனது நிகழ்ச்சிகளில் வணக்கம், நான் ஜானி கேஷ் என்று தன்னை அறிமுகப்படுத்திக் கொண்டு ஃபால்சம் பிரிசன் புளூஸ் எனும் பாடலை பாடுவதனை வழக்கமாகக் கொண்டிருந்தார்.
இவரது பாடல்கள் பெரும்பாலானவை துக்கம், மற்றும் மீட்பின் கருப்பொருள்களைக் கொண்டிருந்தன. " ஐ வாக் தி லைன் ", " ரிங் ஆஃப் ஃபயர் ", " கெட் ரிதம் " மற்றும் " மேன் இன் பிளாக் " ஆகியவை இவரது பாடல்களில் சில குறிப்பிடத்தக்கன ஆகும். " ஒன் பீஸ் அட் எ டைம் " மற்றும் " எ பாய் நேமட் சூ " போன்ற நகைச்சுவையான படல்களையும் இவர் பதிவு செய்தார். இவரது மனைவியான ஜூன் கார்டருடன் ஹே, போர்ட்டர் ", " ஆரஞ்சு ப்ளாசம் ஸ்பெஷல் " மற்றும் " ராக் ஐலேண்ட் லைன் " உள்ளிட்ட காதல் பாடல்களையும் பாடியுள்ளார்.
ஆரம்ப கால வாழ்க்கை
ஜானி கேஷ் பிப்ரவரி 26, 1932 இல், ஆர்கன்சாஸின் கிங்ஸ்லேண்டில் பிறந்தார், கேரி க்ளோவரி ( நீ நதிகள்) மற்றும் ரே கேஷ் ஆகியோருக்கு மகனாகப் பிறந்தார் .ஏழு குழந்தைகளில் இவர்  நான்காவது குழந்தை ஆவார். பிறப்பு வரிசை :ராய், மார்கரெட் லூயிஸ், ஜாக், ஜே.ஆர்., ரெபா, ஜோன், மற்றும் டாமி (இவரும் ஒரு வெற்றிகரமான நாட்டார் பாடல் கலைஞராக ஆனார்). இவர் ஆங்கிலம் மற்றும் ஸ்காட்டிஷ் வம்சாவளியைச் சேர்ந்தவர் ஆவார். இவர் பிரிட்டிஷ் கன்சர்வேடிவ் கட்சியினைச் சேர்ந்த அரசியல்வாதியான  சர் வில்லியம் கேஷின் உறவினர் ஆவார்.
இவருக்கு ஜே.ஆர் கேஷ் என்று பெயரிடப்பட்டது. இவரது தாயார் இவருக்கு ஜான் என்று பெயரிட விரும்பினார், மேலும் அவரது தந்தை இவருக்கு ரே என்று பெயரிட விரும்பினார். அவர்கள் சமரசமாக ஜே.ஆர் எனப் பெயரிட்டனர். இவர் யுனைடெட் ஸ்டேட்ஸ் விமானப்படையில் சேர்ந்தபோது, முதல் பெயராக முதலெழுத்துக்களைப் பயன்படுத்த இவருக்கு அனுமதி இல்லை, எனவே இவர் அதை ஜான் ஆர். கேஷ் என்று மாற்றினார். 1955 ஆம் ஆண்டில், சன் ரெக்கார்ட்ஸுடன் ஒப்பந்தமான போது, இவர் ஜானி கேஷ் என்ற பெயரைப் பயன்படுத்தத் தொடங்கினார்.
இறப்பு
செப்டம்பர் 12, 2003 இல் நாஷ்வில்லில் உள்ள பாப்டிஸ்ட் மருத்துவமனையில் சிகிச்சை பெற்ற போது, 2:00 மணியளவில் நீரிழிவு நோயால் ஏற்பட்ட சிக்கல்களால் இவர் இறந்தார்.இவரது மனைவிக்கு இறந்து  நான்கு மாதங்களுக்குள் இவரும் இறந்தார். இவர் டென்னசி, ஹென்டர்சன்வில்லில் உள்ள அவரது வீட்டிற்கு அருகிலுள்ள ஹென்டர்சன்வில் மெமரி கார்டனில் அடக்கம் செய்யப்பட்டார்.
1997 ஆம் ஆண்டில் நியூயார்க் நகர பயணத்தின் போது நோய்க்குறி இருப்பது கண்டறியப்பட்டதாக இவர் தனது சுயசரிதையில் எழுதினார்.
சான்றுகள்
பகுப்பு:ஆங்கில அமெரிக்கர்கள் பகுப்பு:2003 இறப்புகள் பகுப்பு:1932 பிறப்புகள் பகுப்பு:Articles with hCards பகுப்பு:அமெரிக்க ஆண் தொலைக்காட்சி நடிகர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:அமெரிக்க ஆண் திரைப்பட நடிகர்கள்
கீழநீலிதநல்லூர் ஊராட்சி
கீழநீலிதநல்லூர் ஊராட்சி (Keelaneelithanallur Gram Panchayat), தமிழ்நாட்டின் தென்காசி மாவட்டத்தில் உள்ள மேலநீலிதநல்லூர் ஊராட்சி ஒன்றியத்தில் அமைந்துள்ளது. இந்த ஊராட்சி, சங்கரன்கோவில் சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5128 ஆகும். இவர்களில் பெண்கள் 2619 பேரும் ஆண்கள் 2509 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தென்காசி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நூலகம்
right|200px|thumb|ஒரு நவீன நூலகத்தின் உட்தோற்றம்
நூலகம் (library) என்பது, பொது அமைப்புக்கள், நிறுவனங்கள் அல்லது தனி நபர்களால் உருவாக்கப்பட்டுப் பேணப்படுகின்ற தகவல் மூலங்களின் அல்லது சேவைகளின் ஒரு சேமிப்பு ஆகும். அறிவை வளர்க்கும் புத்தகங்கள் அனைத்தும் ஒன்று கூடும் இடம் நூலகம் ஆகும்.மரபு வழியான நோக்கில் இது நூல்களின் சேமிப்பு எனலாம். இந் நூல்களையும், வேறு மூலங்களையும், சேவைகளையும், இவற்றைத் தாங்களே சொந்தமாக வாங்க விரும்பாத அல்லது வாங்க முடியாத அல்லது ஆய்வுகளுக்காகத் தொழில்முறை உதவி தேவைப்படும் மக்கள் பயன்படுத்துகிறார்கள்.
நூல்கள் தவிரத் தகவல் சேமிப்புக்கான பிற ஊடகங்களைச் சேமித்து வைத்திருப்பதுடன், பல நூலகங்கள் இப்பொழுது, நுண்படலம் (microfiche), நுண்சுருள்தகடு (microfilm), ஒலிநாடாக்கள், குறுவட்டுகள், ஒலிப்பேழைகள், ஒளிப்பேழைகள், டிவிடிக்கள் என்பவற்றில் பதியப்பட்ட நிலப்படங்கள், வேறு ஆவணங்கள், ஓவியங்கள், என்பவற்றைச் சேமித்துவைக்கும் இடங்களாகவும் அவற்றைப் பெற்றுக் கொள்வதற்கான இடங்களாகவும் உள்ளன. இவை தவிர, தனியார் தரவுத் தளங்களுக்கான அணுக்கம் மற்றும் இணைய அணுக்கம் முதலியவையும் வழங்கப்படுகின்றன. எனவே இன்றைய நவீன நூலகங்கள், பல மூலங்களிலிருந்து, பல்வேறு வடிவங்களில் தகவல்களைத் தடையின்றிப் பெற்றுக்கொள்வதற்கான இடங்களாகவும் திகழ்கின்றன. இவற்றோடு, தகவல்களைத் தேடி அவற்றை ஒழுங்குபடுத்துவதிலும், தகவல் தேவைகளுக்கு விளக்கமளிப்பதிலும், நிபுணத்துவம் கொண்டவர்களான நூலகர்களின் சேவையும் வழங்கப்படுகின்றது.
அண்மைக் காலங்களில், தகவல்கள் மின்னணு வழி அணுக்கங்கள் ஊடாகப் பெற்றுக்கொள்ளும் வசதிகள் இருப்பதாலும், பல்வேறு மின்னணுக் கருவிகளூடாகப் பெருந் தொகையான அறிவுச் சேமிப்புகளைத் தேடிப் பகுத்தாய்வதற்கு, நூலகர்களின் உதவிகள் வழங்கப்படுவதாலும், நூலகங்கள் அவற்றின் கட்டிடங்களுக்கு வெளியேயும் கூட விரிந்திருப்பதாகக் காணப்படுகின்றது.
நூலக வரலாறு
எகிப்தியர்கள் பாப்பிரசுத் தாளில் எழுதத் தொடங்கிய பின்னர், கி.மு 300 ஆம் ஆண்டளவில் அலக்சாண்டிரியாவில் ஏழு இலட்சம் பாப்பிரசு உருளைகளைக் கொண்ட கருகூலம் ஒன்று அமைக்கப்பட்டது. இது இன்றைய நவீன நூலகங்களின் முன் மாதிரியாகக் கொள்ளத்தக்கது. உருமானியர்களின் காலத்தில் யூலியஸ் சீசர் வசதிபடைத்தவர்களின் உதவியைப் பெற்று பொதுநூலகங்களை அமைத்ததாகவும் கி.மு நாலாம் நூற்றாண்டளவில் 28 பொது நூலகங்கள் நிறுவப்பட்டிருந்ததாகவும் கூறப்படுகின்றது.
அதன்பின் பிரான்சு, எடின்பேக், பிரோனிசு பல்கலைக்கழகங்கள் நூலகங்களை நிறுவத் தொடங்கின.1400 ஆம் ஆண்டு ஆக்சுபோர்டு பல்கலைக்கழகம் நிறுவிய போட்லியின் எனப்படும் நூலகமே உலகில் மிகப் பெரிய பல்கலைக்கழக நூலகமாகும்.
பொது நூலகங்களை நிறுவுவதற்கான சட்டமூலம் ஆங்கிலப் பாராளுமன்றத்தில் 1850 ஆம் ஆண்டு நிறைவேற்றப்பட்டது. இதிலிருந்து பல்கலைக்கழகங்கள் வளர்ச்சி பெறத் தொடங்கின.
வெளி இணைப்புகள்
பகுப்பு:கல்வி  பகுப்பு:நூலகவியல் பகுப்பு:மின்னூலகம்
திருத்தந்தை லியோ
திருத்தந்தை லியோ என்னும் பெயர் பின்வருபவர்களைக் குறிக்கலாம்:
வேதா (இசையமைப்பாளர்)
'எஸ். வேதா' (Vedha) தமிழ் திரைப்படத்துறையின் ஓர் இசையமைப்பாளர். மர்ம வீரன் எனும் திரைப்படத்தின் மூலம் திரைத்துறையில் தடம் பதித்த வேதா, ஆரவல்லி, பார்த்திபன் கனவு, கொஞ்சும் குமரி, சி.ஐ.டி.சங்கர் போன்ற படங்களுக்கு இசையமைத்துள்ளார்.
மேற்கோள்கள்
பகுப்பு:இந்தியத் திரைப்பட இசையமைப்பாளர்கள் பகுப்பு:தமிழ்த் திரைப்பட இசையமைப்பாளர்கள்
சந்திர மோகன் (இந்தி நடிகர்)
சந்திர மோகன் (Chandra Mohan) (24 ஜூலை 1906 - 2 ஏப்ரல் 1949) ஓர் இந்திய திரைப்பட நடிகர் ஆவார். இவர் 1930கள் -1940களில் பாலிவுட் படங்களில் பணியாற்றியதற்காக அறியப்பட்டார். இவர் பல விமர்சன ரீதியான, வணிக வெற்றிகளில் தனது வில்லத்தனமான பாத்திரங்களுக்காக அறியப்பட்டார்.
வாழ்க்கையும் தொழிலும்
மத்தியப் பிரதேசத்தில் உள்ள நரசிங்பூரில் பிறந்த இவர், பெரிய சாம்பல் நிற கண்கள், குரல் பண்பேற்றம், உரையாடல் வெளிப்பாடு ஆகியவற்றுக்கு பெயர் பெற்றவர். வி. சாந்தாராமின் 1934 ஆம் ஆண்டு வெளியான அமிர்த மந்தன் என்ற திரைப்படத்தில் இவரது கண்கள் படத்தின் ஆரம்பத்தை உருவாக்கியது. இது இவரது திரைப்பட அறிமுகமும் கூட. இது புதிதாக நிறுவப்பட்ட பிரபாத் பிலிம்ஸ் என்ற படப்பிடிப்பு அரங்கத்தில் தயாரிக்கப்பட்ட முதல் படமாகும். இப்படம் இந்தி, மராத்தி ஆகிய இரண்டிலும் தயாரிக்கப்பட்டது. இந்தப் படத்தில் 'ராஜ்குரு' என்ற வேடத்திற்காக பாராட்டுகளைப் பெற்றார். மேலும், அந்த நேரத்தில் ஒரு குறிப்பிடத்தக்க வில்லனாக தன்னை நிலைநிறுத்திக் கொண்டார்.
மோகன், பின்னர் சோஹராப் மோடியின் புகார் என்ற படத்தில் பேரரசர் ஜஹாங்கீராகவும், மெஹபூப் கானின் ஹுமாயுனில் ரந்தீர் சிங்காகவும், மெஹபூப்கானின் "ரோட்டி"யில் சேத் இலட்சுமிதாசாகவும் தோன்றினார்.
இவரது கடைசி தோற்றங்களில் ஒன்று ரமேஷ் சைகலின் 1948 திரைப்படமான ஷாஹீத். ராவ் பகதூர் துவாரகா நாத் என்ற வேடத்தில், திலீப் குமாரால் சித்தரிக்கப்பட்ட ராமின் தந்தையாக நடித்தார். இந்த படத்தில் மோகனின் கதாபாத்திரம் ஆரம்பத்தில் பிரித்தானிய அரசாங்கத்தை ஆதரித்தது. ஆனால் பின்னர் சுதந்திர போராட்டத்திற்கு ஆதரவளித்தது. சந்திர மோகனின் கடைசி திரைப்படம் ராம்பான் (1948) என்ற மத திரைப்படமாகும். இதில் அவர் அரக்கப் பேரரசர் இராவணன் வேடத்தில் நடித்தார்.
கே. ஆசிப்பின் முகல்-இ-அசாம் படத்தில் முக்கிய கதாபாத்திரத்தில் நடிக்க இவர் தேர்வாகியிருந்தார். ஆனால் இவரது அகால மரணம் காரணமாக இவரை வைத்து எடுக்கப்பட்ட பத்து ரீல்களும் வெட்டப்பட்டு பிறகு படம் மீண்டும் எடுக்கப்பட்டது. இந்த படம் இறுதியில் 1960இல் வெளியிடப்பட்டது.
இறப்பு
மோகன், அதிகமாக குடித்துவிட்டு, சூதாட்டம் ஆடி பணமில்லாமல் துன்பப்பட்டு 2 ஏப்ரல் 1949 அன்று தனது 42 வயதில் மும்பையில் இறந்தார்.
வெளி இணைப்புகள்
பகுப்பு:இந்தித் திரைப்பட நடிகர்கள் பகுப்பு:1949 இறப்புகள் பகுப்பு:1905 பிறப்புகள்
கானேசன்
கானேசன் (Dianthus caryophyllus, carnation) என்பது டினதஸ் இனத் தாவரம் ஆகும். 2,000 ஆண்டுகளுக்கு மேலாக பரந்து பயிரிடப்படுகிறது. ஆனாலும், சரியான தாயகப் பகுதியை அறிய முடியவில்லை. நடுநிலப் பகுதியைத் தாயகமாக கொண்டிருக்கலாம் என்று கருதப்படுகிறது.
வெளி இணைப்புக்கள்
பகுப்பு:அலங்காரத் தாவரங்கள் பகுப்பு:பூக்கும் தாவரங்கள்
நுண்படிவம்
நுண்படிவம் என்பது ஆவணங்களின் படிமங்கள் பதிக்கப்பட்ட ஒளிபுகு தகடுகளாகும். இவை, ஆவணங்களைக் கொண்டுசெல்வதற்கும், சேமித்து வைப்பதற்கும், வாசிப்பதற்கும், அச்சிடுவதற்கும் வசதியானவை. நுண்படிவப் படிமங்கள் பொதுவாக மூல ஆவணங்களிலும் 25 மடங்கு சிறிதாக்கப்பட்டவை. சிறப்புத் தேவைகளுக்காக இதனிலும் கூடிய அளவுக்குச் சிறிதாக்கமுடியும்.
ஒரு நுண்படிவப் படிமம், நேர் (positive) அல்லது எதிர்ப் (negative) படிமமாக இருக்கலாம். வாசிக்கும் கருவிகளிலும், அச்சிடும் இயந்திரங்களிலும் எதிர்ப் படிமங்கள் விரும்பப்படுகின்றன. நுண்படிவங்களில், நுண்சுருள்தகடுகள் (microfilm), நுண்படலங்கள் (microfiche) என இரண்டு வடிவங்கள் உள்ளன.
பகுப்பு:ஆவணங்கள் பகுப்பு:நூலகவியல்
ராய்ப்பூர் மக்களவைத் தொகுதி
ராய்ப்பூர் மக்களவைத் தொகுதி (Raipur Lok Sabha constituency), சத்தீசுகரின் 11 மக்களவைத் தொகுதிகளில் ஒன்று.
சுவார்ட் கடற்கரை
சுவார்ட் கடற்கரை (ஸ்வார்ட் கடற்கரை, Sword Beach) என்பது இரண்டாம் உலகப் போரின் மேற்குப் போர்முனையில் நிகழ்ந்த ஓவர்லார்ட் நடவடிக்கையில் நார்மாண்டி கடற்கரையின் ஒரு பகுதிக்கு வழங்கப்பட்ட குறிப்பெயர்.
நாசி ஜெர்மனியின் ஆக்கிரமிப்பிலிருந்த பிரான்சு மீதான நேச நாட்டு கடல் வழி படையெடுப்பு ஜூன் 6, 1944ம் தேதி துவங்கியது. பிரான்சின் நார்மாண்டி கடற்கரைப் பகுதியில் நிகழ்ந்த இப்படையெடுப்புக்கு ஓவர்லார்ட் நடவடிக்கை என்று குறிப்பெயர் இடப்பட்டிருந்தது. படையெடுப்பு நிகழ்ந்த கடற்கரை ஐந்து பகுதிகளாகப் பிரிக்கப்பட்டிருந்தது - யூட்டா, ஒமாகா, கோல்ட், ஜூனோ மற்றும் சுவார்ட்.
8 கிமீ நீளமுள்ள சுவார்ட் கடற்கரை படையிறக்கப் பகுதியின் கிழக்கு எல்லையில் அமைந்திருந்தது. ஓர்ன் ஆற்று முகத்துவாரம் முதல் சென்-ஆபின் கம்யூன் வரை அமைந்திருந்த இக்கடற்கரையில் பிரிட்டானியப் படைகள் தரையிறங்கின. 3வது பிரிட்டானிய காலாட்படை டிவிசன், 27வது தனிக் கவச பிரிகேட், 1வது சிறப்பு சேவை பிரிகேட், சுதந்திர பிரெஞ்சு கமாண்டோ, 41வது ராயல் மரீன் கமாண்டோ ஆகியவை சுவார்டில் தரையிறங்கிய படைப்பிரிவுகளாகும். இவற்றை எதிர்க்க ஜெர்மானிய 716வது காலாட்படை டிவிசனும், 352வது டிவிசனின் சில பிரிவுகளும் சுவார்ட் கடற்கரையில் நிறுத்தப்பட்டிருந்தன. பிரிட்டானியப் படைகள் ஜூன் 6ம் தேதி பெரும் எதிர்ப்பு எதுவுமின்றி சுவார்ட் கடற்கரையில் தரையிறங்கி அதனைக் கைப்பற்றின. மாலை நான்கு மணியளவில் தான் ஜெர்மானிய எதிர்த் தாக்குதல்கள் தொடங்கின. ஆனால் அவை எளிதில் முறியடிக்கப்பட்டன. இரவு 8 மணியளவில் ஜெர்மானிய 21வது பான்சர் (கவச) டிவிசன் சுவார்ட் கடற்கரையை மீண்டும் தாக்கியது. ஆனால் இத்தாக்குதலும் முறியடிக்கப்பட்டது. நார்மாண்டியின் ஐந்து கடற்கரைகளுள் பான்சர் (கவச) படைப்பிரிவுகளால் தாக்கப்பட்ட ஒரே கடற்கரை சுவார்ட் மட்டுமே.
ஜூன் 6ம் தேதி இரவுக்குள், சுவார்டில் 28,853 பிரிட்டானிய வீரர்கள் தரையிறங்கியிருந்தனர். 683 வீரர்கள் இத்தரையிறக்கத் தாக்குதலில் மரணமடைந்தனர். மறுநாள் ஜூனோ கடற்கரையில் தரையிறங்கியிருந்த கனடிய படைப்பிரிவுகளுடன் பிரிட்டானியப் படைப்பிரிவுகள் கைகோர்த்தன. நார்மாண்டியின் உட்பகுதியிலிருந்த கான் நகரை நோக்கி முன்னேறத் தொடங்கின.
மேற்கோள்கள்
பகுப்பு:மேற்குப் போர்முனை (இரண்டாம் உலகப் போர்) பகுப்பு:1944 நிகழ்வுகள் பகுப்பு:செருமன் வரலாறு பகுப்பு:பிரான்சின் வரலாறு
அசிதர்
அசிதர் (Asita) கி மு ஆறாம் நூற்றாண்டில் இந்தியாவில் வாழ்ந்த கடும் நேன்பு நோற்கும் துறவியாவார். கபிலவஸ்துவின் இளவரசர் சித்தார்த்தன் வருங்காலத்தில் மிகப்பெரிய பேரரசராகவோ அல்லது புத்தராகவோ விளங்குவார் என முன்பே கணித்துக் கூறியவர். இவரை  காலதேவலா   என்றும் அழைப்பர்.
கௌதம புத்தரின் முதன்மைப் பத்து சீடர்களின் ஒருவரான காத்தியாயனர் இளமையில்  உச்சையினி நகரத்தில் அசிதரிடம் வேத பாடங்கள் பயின்றவர்.
மேற்கோள்கள்
பகுப்பு:புத்தரின் சீடர்கள்
ஹரிபாவு சஞ்சய்
ஹரிபாவு சஞ்சய், மகாராட்டிர அரசியல்வாதி. இவர் சிவ சேனா கட்சியைச் சேர்ந்தவர். இவர் 1967-ஆம் ஆண்டின் ஜூன் முதலாம் நாளில் பிறந்தார். இவர் 2014-ஆம் ஆண்டில் நடைபெற்ற பாராளுமன்றத் தேர்தலின்போது, பர்பணி மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் பர்பணியில் வசிக்கிறார்.
சான்றுகள்
பகுப்பு:வாழும் நபர்கள் பகுப்பு:மகாராட்டிர அரசியல்வாதிகள் பகுப்பு:1967 பிறப்புகள் பகுப்பு:16வது மக்களவை உறுப்பினர்கள் பகுப்பு:21-ஆம் நூற்றாண்டு இந்திய அரசியல்வாதிகள்
நவ விலாச வானதூதர்கள்
கிறித்தவத்தில் நவ விலாச வானதூதர்கள் என்போர் கடவுளுக்கு பணிவிடை செய்யும், ஒன்பது குழுக்களைச் சார்ந்த உடலற்ற ”தூய அரூபிகள்” ஆவர். வானதூதர்கள் கிறிஸ்தவ கலைகளில் பொதுவாக, சிறகுகளுடன் கூடிய மனித உருவத்தில் சித்தரிக்கப்படுகின்றனர். கிரேக்க யூத மரபின்படியும், அதைப் பின்பற்றும் கிறிஸ்தவ மரபிலும் வானதூதர்கள் அவர்களது பணிகளின் அடிப்படையில் ஒன்பது பிரிவுகளில் அடக்கப்படுகின்றனர். அவர்கள் நவ விலாச சபையினர் என்று அழைக்கப்படுகின்றனர்.
பத்திசுவாலகர்
பத்திசுவாலகர் அல்லது சேராபீன்கள் (Seraphim) என்னும் வானதூதர்கள் பற்றி திருவிவிலியத்தின் எசாயா 6:1-7ல் குறிப்பிடப்பட்டுள்ளது. இவர்கள் கடவுளாகிய ஆண்டவரின் அரியணையை சூழ்ந்து நிற்கின்றனர்; சேராபீன்கள் ஒவ்வொருவருக்கும் ஆறு இறக்கைகள் இருக்கின்றன; ஒவ்வொருவரும் இரண்டு இறக்கைகளால் தம் முகத்தை மூடிக்கொண்டிருக்கின்றனர்; இரண்டு இறக்கைகளால் தம் கால்களை மூடி மறைத்திருக்கின்றனர்; மற்ற இரண்டால் பறக்கின்றனர்.
இவர்கள், "படைகளின் ஆண்டவர் தூயவர், தூயவர், தூயவர்; மண்ணுலகம் முழுவதும் அவரது மாட்சியால் நிறைந்துள்ளது" என்று உரத்த குரலில் கடவுளைப் புகழ்ந்து கூறிக் கொண்டேயிருக்கின்றனர். சேராபீன் என்பதற்கு எரிந்து சுடரொளி வீசுவோர் என்பது பொருள். இவர்கள் கடவுள் மீதான அன்பாலும், ஆர்வத்தினாலும் பற்றி எரிந்து கொண்டிருக்கின்றனர்.
நாதகிருத்தியர்
நாதகிருத்தியர் அல்லது கெருபுகள் (Cherubim) என்னும் வானதூதர்கள் பற்றி திருவெளிப்பாடு 4:6-8ல் குறிப்பிடப்பட்டுள்ளது. இவை ஆண்டவரின் அரியணையை சுற்றி நான்கு புறமும் நிற்கும் நான்கு உயிர்கள் ஆகும். அவ்வுயிர்களுள் முதலாவது சிங்கம்போலும், இரண்டாவது இளங்காளை போலும், மூன்றாவது மனிதன் போலும், நான்காவது பறக்கும் கழுகைப் போலும் முக அமைப்பு கொண்டிருக்கின்றன.
இவ்வுயிர்கள் ஒவ்வொன்றுக்கும் உள்ளும் புறமும் கண்கள் நிறைந்த ஆறு சிறகுகள் இருக்கின்றன. "தூயவர், தூயவர், தூயவர், எல்லாம் வல்ல கடவுளாகிய ஆண்டவர்; இருந்தவரும் இருக்கின்றவரும் வரவிருக்கின்றவரும் இவரே" என்று இந்த உயிர்கள் அல்லும் பகலும் இடையறாது புகழ்ந்து பாடிக்கொண்டே இருக்கின்றன.
பத்திராசனர்
பத்திராசனர் (Thrones or Ophanim) என்னும் வானதூதர்கள் பற்றி திருவெளிப்பாடு 11:16-8ல் குறிப்பிடப்பட்டுள்ளது. புனித பவுலும் (Colossians 1:16 ) இவர்களைப் பற்றி குறிப்பிடுகிறார். இவர்கள் அரியணையில் அமர்ந்து கடவுளின் நீதிக்கும், ஆட்சியுரிமைக்கும் அடையாளங்களாகத் திகழ்கின்றனர்.
இவர்கள் முகம் குப்புற விழுந்து கடவுளை வணங்கிக்கொண்டே இருக்கின்றனர். இவர்களின் உருவம், வளையத்தில் பல கண்கள் கொண்ட நெருப்பு சக்கரம் போன்று இருக்கும் என்று நம்பப்படுகிறது.
இரண்டாம் வட்டம்
இரண்டாம் வட்டத்தின் வானதூதர்கள் விண்ணகப் பணிகளை கவனிப்போராக உள்ளனர்.
ஞானாதிக்கர்
ஞானாதிக்கர் (Dominions or Hashmallim) என்னும் வானதூதர்கள் பிரபுத்துவம் கொண்டவர்கள் ஆவர். இவர்கள் தங்களின் கீழுள்ள வானதூதர்களின் பணிகளை ஒழுங்குபடுத்துகின்றனர். அரிதாக சில தருணங்களில் இவர்கள் மனித உருவில் தங்களை வெளிப்படுத்துவது உண்டு. இவர்கள் உலக நாடுகளின் பொறுப்பாளர்களாகவும் செயல்படுகின்றனர்.
ஞானாதிக்கரின் உருவம் இரண்டு சிறகுகளைக் கொண்ட மனிதரைப் போன்று இருக்கும்; மேலும், இவர்கள் செங்கோலில் அல்லது வாளின் கைப்பிடியில் அதிகாரத்தைக் குறிக்கும் ஓர் ஒளி வட்டமும் காணப்படுகிறது.
சத்துவகர்
சத்துவகர் (Virtues or Strongholds) என்னும் வானதூதர்கள் விண்ணகப் பொருட்களை கண்காணிக்கும் அதிகாரம் கொண்டவர்கள் ஆவர். பிரபஞ்சத்தின் இயக்க முறைமைகளை இவர்களே ஒழுங்குபடுத்தி பராமரிக்கின்றனர்.
புனைவு-டையோனைசியஸ் நூல் பின்வருமாறு கூறுகிறது: "சத்துவகரின் பெயர் அவர்களின் அசைக்க முடியாத வல்லமையை, கடவுளை ஒத்த ஆற்றல்களைக் குறிக்கிறது. இறை வாழ்வில் இருந்து தம் பலவீனத்தால் விலகாமல், புண்ணியத்தின் அதிமிகத் தேவையில் நிலைத்து வளர்கின்றனர். இவர்கள் புண்ணியத்தின் ஊற்றாகவும், மிகை நிறைவாகவும் திகழ்கின்றனர்."
பலவத்தர்
பலவத்தர் (Powers or Authorities) என்னும் வானதூதர்கள், பிராதமிகரோடு இணைந்து அதிகாரம் செலுத்துவோர் (எபேசியர் 3:10) ஆவர்.
பலவத்தர் மனச்சான்றைத் தாங்குவோராகவும், வரலாற்றைக் காப்போராகவும் இருக்கின்றனர். இவர்கள் கடவுளுக்காகப் பிரமாணிக்கத்துடன் போரிட உருவாக்கப்பட்ட வானதூதர்கள். இவர்கள் மனிதரிடையே அதிகாரங்களைப் பகிர்ந்தளிக்கும் பணியைச் செய்வதாலேயே இப்பெயரைப் பெறுகின்றனர்.
மூன்றாம் வட்டம்
மூன்றாம் வட்டத்தின் வானதூதர்கள் விண்ணகத் தூதுவர்களாகவும், வீரர்களாகவும் உள்ளனர்.
பிராதமிகர்
பிராதமிகர் (Principalities or Rulers) என்னும் வானதூதர்கள், பலவத்தரை இணைத்து ஆட்சி புரிவோர் ஆவர்.
பிராதமிகர் தலையில் மகுடமும், கையில் செங்கோலும் கொண்டிருப்பர். ஞானாதிக்கரின் கட்டளைகளை நிறைவேற்றுவதும், பூவுலகுக்கு குறிக்கப்பட்ட ஆசிகளை வழங்குவதும் இவர்களின் பணி ஆகும். இவர்கள் மக்கள் குழுக்களை கண்காணித்து, கற்பிப்பவர்களாகவும் பாதுகாப்பவர்களாகவும் இருக்கின்றனர். மனிதரின் அறிவியல் மற்றும் கலை ஆர்வத்தை இவர்களே தூண்டுகின்றனர்.
அதிதூதர்
அதிதூதர் (Archangel, கிரேக்கம்: Greek αρχάγγελος (archangělǒs), எபிரேயம்: רב־מלאך (rav-mal'ákh)) என்னும் சொல்லுக்கு தலைமை வானதூதர் என்பது பொருள். புதிய ஏற்பாட்டில் குறிப்பிடப்படும் ஒரே அதிதூதர் மிக்கேல் ஆவார்.
தலைமை வானதூதர்களின் எண்ணிக்கை ஏழு என்பது பொதுவான நம்பிக்கை. இவர்கள் கடவுளின் திருமுன் நின்று பணி செய்கின்றனர். இவர்கள் உண்மையுள்ள போர் வீரர்களாக இருக்கின்றனர். கத்தோலிக்க மரபின்படி மிக்கேல், கபிரியேல், ரபேல் ஆகிய மூவரும் முக்கியமான அதிதூதர்களாக கருதப்படுகின்றனர்.
தேவதூதர்
தேவதூதர் (Angels or Malakhim) என்னும் வானதூதர்கள் மனிதருக்கு இறைசெய்தியை வழங்கும் தூதுவர்களாக செயல்படுகின்றனர். உயிருள்ளவற்றின் நலன்களுக்கு பொறுப்பானவர்களாக கருதப்படுகின்றனர். இவர்கள் மனிதர்களின் பாதுகாவலர்களாகவும் செயல்படுகின்றனர்.
துணை நின்றவை
பகுப்பு:வானதூதர் பகுப்பு:கிறித்தவ தொன்மவியல்
Ángel 天使の一覧
கோவிந்தன் லட்சுமணன்
கோவிந்தன் லட்சுமணன் (Govindan Lakshmanan) இந்தியாவின் தமிழ்நாட்டின் புதுக்கோட்டை மாவட்டத்தைச் சேர்ந்த தூர ஓட்டப்பந்தய வீரர் ஆவார். இவர் பெரும்பாலும் 5000 மீட்டர் மற்றும் 10,000 மீட்டர்களுக்கு மேல் போட்டியிடுகிறார். ஆனால் அரை மாரத்தானையும் போட்டியாக ஓடியுள்ளார். தற்போது இந்திய ராணுவத்தில் பணியாற்றி வருகிறார்.
சொந்த வாழ்க்கை
தனது ஆறு வயதில் தந்தையை ஒரு விபத்தில் இழந்த இவர், பக்கத்து வீட்டுக்காரரான எஸ். உலோகநான் என்பவரால் தத்தெடுக்கப்பட்டார். இவரது தாயார் ஜெயலட்சுமி சிறு விவசாயி. உலோகநாதனின் மகள் சூரியாவுடன் இவரது 16 வது வயதில் தமிழ்நாட்டின் புதுக்கோட்டை நகருக்கு அருகிலுள்ள கவிநாடு கிராமத்தில் உள்ள இளைஞர் விளையாட்டுக் கழகத்தில் நீண்ட தூர ஓட்டப் பயிற்சியைத் தொடங்கினார்.
வெளி இணைப்புகள்
பகுப்பு:தமிழக விளையாட்டு வீரர்கள் பகுப்பு:1990 பிறப்புகள் பகுப்பு:வாழும் நபர்கள் பகுப்பு:தட கள விளையாட்டு வீரர்கள் பகுப்பு:புதுக்கோட்டை பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
பியூட்டனாயிக் அமிலம்
பியூட்டனாயிக் அமிலம் (Butenoic acid) என்பது C3H5COOH என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பொதுவாக C4H6O2 என்ற மூலக்கூற்று வாய்ப்பாட்டால் இதை அடையாளப்படுத்தலாம். கட்டமைப்பில் கிளைக்காத 4 கார்பன் அணு சங்கிலியில் மூன்று ஒற்றைப்பிணைப்புகளும் ஓர் இரட்டைப் பிணைப்பும் கொண்டிருக்கும் மூன்று ஒற்றை கார்பாக்சிலிக் அமிலங்களில் ஒன்றைக் குறிக்கும். HO(O=)C–CH=CH–CH2–H (2-பியூட்டனாயிக்கு) அல்லது HO(O=)C–CH2–CH=CH–H (3-பியூட்டனாயிக்கு என்பவை இதர இரண்டு கட்டமைப்பு வாய்ப்பாடுகளாகும்.
இந்த சேர்மங்கள் தொழில்நுட்ப ரீதியாக ஒற்றை நிறைவுறா கொழுப்பு அமிலங்களாகும். இருப்பினும் சில வேதியியலாளர்கள் இவை மிகவும் குறுகியதாக இருப்பதால் அவற்றை விலக்கலாம் என்பார்கள். மூன்று சமபகுதியங்கள் கீழே தரப்பட்டுள்ளன.
மேற்கோள்கள்
பகுப்பு:கார்பாக்சிலிக் அமிலங்கள்
வானூர் வட்டம்
வானூர் வட்டம், தமிழ்நாட்டின் விழுப்புரம் மாவட்டத்தில் உள்ள 13  வட்டங்களில் ஒன்றாகும். இந்த வட்டத்தின் தலைமையகமாக வானூர் உள்ளது. இந்த வட்டத்தின் கீழ் 81 வருவாய் கிராமங்கள் உள்ளன. இவ்வட்டத்தில் வானூர் ஊராட்சி ஒன்றியம் மற்றும் கோட்டக்குப்பம் பேரூராட்சி உள்ளது.
மக்கள்தொகை
2011 கணக்கெடுப்பின் படி வானூர் வட்டத்தின் மக்கட்தொகை 196,282 பேர் ஆவர். இதில் 98,852 பேர் ஆண்கள் 97,430 பேர் பெண்கள். அங்கு 1000 ஆண்களுக்கு 986 பெண்கள் இருந்தனர். எழுத்தறிவு விகிதம் 68.73. 6 வயதிற்குக் குறைந்த குழந்தைகளின் மக்கட்தொகையில் 11,028 பேர் ஆண்கள், 10,647 பேர் பெண்கள்.
மேற்கோள்கள்
பகுப்பு:விழுப்புரம் மாவட்ட வட்டங்கள்
சிவப்பு தாழ்வாரம்
சிவப்பு தாழ்வாரம் (Red Corridor) என்பது இந்தியாவில் குறிப்பாக  பிகார், ஜார்கண்ட், சத்தீஸ்கர், ஒரிசா, தெலங்கானா மற்றும் ஆந்திரப் பிரதேச மாநிலங்களில் நக்சலைட் - மாவோயிஸ்ட் போராளிகளால் அரசுக்கும், பொது மக்களுக்கும் பெரிதும் அச்சுறுத்தல்கள் ஏற்படும் பகுதிகளை சிவப்பு தாழ்வாரம் எனப்படுகிறது.
பழங்குடி மக்கள் அதிகம் வாழும் சத்தீஸ்கர் மாநிலத்திலும், சுரங்கத் தொழிலாளர்கள் அதிகம் கொண்ட ஜார்கண்ட், மாநிலத்திலும், வேளாண் கூலித் தொழிலாளர்கள் அதிகம் கொண்ட தெலுங்கானா, ஆந்திரப் பிரதேசம், ஒரிசா போன்ற மாநிலங்களில் அரசுக்கு எதிரான நக்சலைட்டு - மாவோயிஸ்டு போராளிகளின் நடவடிக்கைகள் அதிகம் உள்ளது.
இப்பகுதிகளில் நிலவும் ஏழ்மை, கல்லாமை, அறியாமை, சுரண்டல், தீண்டாமை போன்ற காரணங்களால் அப்பாவி மக்கள் நக்சலைட்டு - மாவோயிஸ்டு போராளிகளால் எளிதில் வயப்படுகின்றனர்.
அரசுக்கு எதிரான அனைத்து வகையான நக்சலைட்டு அமைப்புகளை சட்டவிரோத அமைப்புகள் என இந்திய அரசின் சட்டங்கள் விளக்குகிறது. சூலை 2011 ஆண்டில் வெளியிட்ட இந்திய அரசின் அறிவிக்கையின் படி, இந்தியாவின் 83 மாவட்டங்கள் சிவப்பு தாழ்வாரமாக, அதாவது நக்சலைட்டு மற்றும் மாவோயிஸ்டு போராளிகளால் பாதிக்கப்பட்ட பகுதிகளாக அறிவிக்கப்பட்டுள்ளது.
4 ஏப்ரல் 2021 அன்று சத்தீஸ்கர் மாநிலத்தின் சுக்மா மாவட்டம், பிஜப்பூர் மாவட்டம் மற்றும் தந்தேவாடா மாவட்டங்களின் காட்டுப் பகுதிகளில் பாதுகாப்புப் படைப்படைகளின் 2 ஆயிரத்துக்கும் மேற்பட்ட வீரர்கள் பல்வேறு குழுக்களாக பிரிந்து மாவோயிஸ்டு தீவிரவாதிகளை தேடுதல் வேட்டையில் ஈடுபட்டபட்ட போது, சுக்மா மாவட்டத்தின் காட்டுப்பகுதியில் பாதுகாப்பு படை வீரர்களுக்கும், மாவோயிஸ்டு தீவிரவாதிகளுக்கு நடைபெற்ற சன்டையில் 22 பாதுகாப்புப் படைவீரர்களும், 9 மாவோயிஸ்ட்டு தீவிரவாதிகளும் கொல்லப்பட்டனர். இதில் ஒரு பாதுகாப்புப் படைவீரரை மாவோயிஸ்டுகள் பிடித்துக் கொண்டனர். 8 ஏப்ரல் 2021 அன்று மாவோயிஸ்டுகள் பிடித்து வைத்திருந்த படைவீரரை திரும்ப ஒப்படைந்தது.
பாதிக்கப்பட்ட மாவட்டங்கள்
நக்சலைட்டு- மாவோயிஸ்ட் போராளிகளால் பாதிக்கப்பட்டுள்ள எழுபத்து எட்டு இந்திய மாவட்டங்களின் விவரம்;
மேற்கோள்கள்
பகுப்பு:நக்சலைட்டுகள் பகுப்பு:சார்க்கண்டு பகுப்பு:தெலங்காணா பகுப்பு:சத்தீஸ்கர் பகுப்பு:ஒடிசா பகுப்பு:ஆந்திரப் பிரதேசம் பகுப்பு:மேற்கு வங்காளம் பகுப்பு:மாவோவியம்
இருபியூட்டைல்வெள்ளீய இருலாரேட்டு
இருபியூட்டைல்வெள்ளீய இருலாரேட்டு (Dibutyltin dilaurate) என்பது C32H64O4Sn என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். கரிமவெள்ளீய சேர்மமான இதை டைபியூட்டைலின்டின் டைலாரேட்டு என்ற பெயரால் அழைக்கிறார்கள். நிறமற்ற நீர்மமாக இருபியூட்டைல்வெள்ளீய இருலாரேட்டு காணப்படுகிறது. கட்டமைப்பைப் பொறுத்தவரை இம்மூலக்கூறில் இரண்டு லாரேட்டு தொகுதிகள் டைபியூட்டைலின்(IV) மையத்துடன் இணைக்கப்பட்டுள்ளன.
நான்முகி வடிவ மூலக்கூற்று வடிவியலை வெள்ளீயம் வெளிப்படுத்துகிறது. தொடர்புடைய பிசு(புரோமோபென்சோயேட்டு) படிகக் கட்டமைப்பின் அடிப்படையில் கார்பனைல் ஆக்சிசன் மையங்கள் வெள்ளீயத்துடன் பலவீனமாகப் பிணைக்கப்பட்டுள்ளன. ஐசோசயனேட்டுகள் மற்றும் டையால்களிலிருந்து பாலியூரித்தேன் தயாரித்தலுக்கு டைபுயூட்டைலின் டையாக்டானோயேட்டுடன் இருபியூட்டைல்வெள்ளீய இருலாரேட்டைச் சேர்த்து வினையூக்கியாகப் பயன்படுத்துகிறார்கள். மேலும், பரிமாற்ற எசுத்தராக்கல் வினையிலும், சிலிக்கோன்களை அறைவெப்பநிலை கடினமாக்கல் செயல்முறையிலும் இது வினையூக்கியாகப் பயன்படுகிறது. பாலிவினைல் குளோரைடு எனப்படும் நெகிழி பலபடியில் நிலைநிறுத்தியாக இருபியூட்டைல்வெள்ளீய இருலாரேட்டு பயன்படுத்தப்படுகிறது.
தொடர்புடைய சேர்மங்கள்
போன்றவை இதனுடன் தொடர்புடைய சேர்மங்களாகும்.
மேற்கோள்கள்
பகுப்பு:கரிமவெள்ளீய சேர்மங்கள்
இளையராஜாவின் திருவாசகம்
இளையராஜாவின் திருவாசகம் (Thiruvasagam by Ilayaraaja) என்பது, இளையராஜா ஆரட்டோரியோ (Oratorio) எனும் இசை வடிவில் வெளியிட்டுள்ள இசைத் தொகுப்பு ஆகும்.
திருவாசகப் பாடல்கள் இத்தொகுப்பில் இடம் பெற்றுள்ளன. இப்பாடல்களை ஸ்டீஃபன் ஷ்வார்ட்ஸ் (Stephen Schwartz) ஆங்கில வரிகளாக மொழி பெயர்த்துள்ளார். திருவாசகத்தின் சில பகுதிகளை, இளையராஜா, பவதாரிணி மற்றும் குழுவினர் பாடியுள்ளனர்.
ஹங்கேரியின் பாரம்பரியமிக்க புடாபெஸ்ட் பில்ஹார்மானிக் ஆர்கெஸ்டிரா குழுவினர் நூற்றுக்கணக்கான வயலின்களும், மேற்கத்திய வாத்தியங்களும் சேர்த்து இப்பாடல்களுக்கு இசை அமைத்திருக்கின்றனர்.
வெளி இணைப்புகள்
பகுப்பு:இசைத் தொகுப்புக்கள்
ரிது வர்மா
ரிது வர்மா (Ritu Varma) ஓர் இந்தியத் திரைப்பட நடிகையாவார். இவர் தெலுங்கு மற்றும் தமிழ் திரைப்படத்துறையில் பணிபுரிகிறார். அனுகோகுண்டா என்ற குறும்படம் மற்றும் பெல்லி சூபுலு திரைப்படத்தின் நடிப்பால் இவர் மிகவும் பிரபலமானவர். பெல்லி சூபுலுவில் நடித்ததற்காக சிறந்த நடிகைக்கான நந்தி விருதையும், சிறந்த நடிகைக்கான பிலிம்பேர் விமர்சகர்கள் விருதையும் பெற்றார் .
ஆரம்பகால வாழ்க்கை
ரிதுராஜ் வர்மா ஹைதராபாத்தில் பிறந்து வளர்ந்தார். இவரது பெற்றோர் மத்திய பிரதேசத்தைச் சேர்ந்தவர்கள். ஹைதராபாத்தின் வில்லா மேரி கல்லூரியில் இடைநிலைப் படித்து, மல்லா ரெட்டி பொறியியல் கல்லூரியில் பொறியியல் துறையில் இளங்கலை பட்டம் பெற்றார். பட்டப்படிப்பை முடித்ததும், மிஸ் ஹைதராபாத் அழகு போட்டியில் பங்கேற்று முதல் ரன்னர்-அப் ஆக அறிவிக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:தமிழ்த் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:இந்தியத் திரைப்பட நடிகைகள்
ஜாம்னி ஆறு
ஜாம்னி ஆறு (Jamni River) என்பது வட இந்தியாவில் ஓடும்  ஓர் ஆறாகும். இது பேத்வா ஆற்றின் முதன்மைக் கிளை ஆறாகும். மதன்பூர் கிராமத்தின் அருகே லலித்பூர் மாவட்டத்தில் நுழைகிறது. ஓர்ச்சா நகர் அருகே பேத்வா ஆற்றுடன் கலக்கிறது.
வெளி இணைப்புகள்
பகுப்பு:மத்தியப் பிரதேச ஆறுகள் பகுப்பு:உத்தரப் பிரதேச ஆறுகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
அனுமன் ஆட்டம்
அனுமன் ஆட்டம் என்பது, இராமாயண அனுமனைப் போல் வேடம் புனைந்து ஆடும் ஆட்டமாகும். இது ஆண்கள் மட்டுமே ஆடும் ஆட்டமாகும். இவ்வாட்டமானது தமிழகத்தில் பரவலாகவும், தென் மாவட்டங்களில் வைணவ சாதியினர் வாழும் இடங்களில் சிறப்பாகவும் நிகழ்த்தப்படுகிறது. இது ஒரு கலையாகவும், தாளத்திற்கும், இசைக்கும் ஏற்ப ஆடப்படுகிறது.
மேற்கோள்கள்
பகுப்பு:தமிழர் நாட்டுப்புறவியல் பகுப்பு:தமிழர் ஆடற்கலைகள்
ஹினா காவித்
ஹினா விஜய்குமார் காவித், மகாராட்டிர அரசியல்வாதி. இவர் பாரதிய ஜனதா கட்சியின் உறுப்பினர். இவர் 1987-ஆம் ஆண்டின் ஜூன் 28-ஆம் நாளில் பிறந்தார். இவர் 2014-ஆம் ஆண்டில் நடைபெற்ற பாராளுமன்றத் தேர்தலின்போது, நந்துர்பார் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
சான்றுகள்
பகுப்பு:வாழும் நபர்கள் பகுப்பு:மகாராட்டிர அரசியல்வாதிகள் பகுப்பு:1987 பிறப்புகள் பகுப்பு:16வது மக்களவை உறுப்பினர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:17வது மக்களவை உறுப்பினர்கள்
முள்ளிக்குளம் பெரும்பாலக்கூத்தர் கோயில்
முள்ளிக்குளம் பெரும்பாலக்கூத்தர் கோயில் தமிழ்நாட்டில் திருநெல்வேலி மாவட்டம், முள்ளிக்குளம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.